Հիշեցնենք, որ 2008 թվականից Պողոսյանը զբաղեցնում էր ոստիկանապետի առաջին տեղակալի պաշտոնը եւ հրաժարական ներկայացրեց թավշյա հեղափոխությունից ու Վալերի Օսիպյանի ոստիկանապետ դառնալուց հետո։Հրաժարականի առիթով տարածված հայտարարությամբ Հունան Պողոսյանն անձամբ խոստովանում է, որ գործընկերների՝ «զինակիցների» հետ դավանել է նույն սկզբունքներին, ինչի արդյունքն էլ երկարամյա աշխատանքն է։ Այլ կերպ ասած՝ Հունան Պողոսյանն անձամբ է խոստովանել, դեռ ամիսներ առաջ, որ եւ աղմկահարույց Վովա Գասպարյանի, եւ տխրահչռակ Լեւոն Երանոսյանի եւ առհասարակ բոլոր «ծառայակիցների» հետ կիսել է դավանանքը․«Ցանկանում եմ շնորհակալություն հայտնել գործընկերներիս` երկարամյա համատեղ աշխատանքի, նույն սկզբունքներին դավանելու, զինակցության, այն ամենի համար, որ հավատով ու հետեւողականորեն կարողացանք անել հանուն օրենքի, ժողովրդի եւ քաղաքացու, հանուն օրինականության ամրապնդման ու հանրային ապահովության հաստատման»: Հիմա նրան տարանջատել «սեւերից» ու բերել նոր Հայաստան մի քիչ անհասկանալի է։ Իհարկե, Հունան Պողոսյանը համակարգի բանիմաց եւ պրոֆեսիանալ պաշտոնյայի համբավ ուներ, սակայն մեծ հաշվով ոստիկանության նախկին գործունեության թիվ մեկ պատասխանատուներից է համարվում, համակարգի քաղաքականություն որոշողներից եւ իրականացնողներից։ Նա աշխատել է հանուն հին Հայաստանի, հանուն Սերժ Սարգսյանի եւ որեւէ անգամ չի ընդդիմացել, թե որեւէ բան իր ստրով չէ, որ այսինչ գործողությանն ինքը դեմ է եւ այլն։ Այսինքն պետք չէ նրանից կերտել ծպտյալ հեղափոխականի կերպար ու մատուցել նոր Հայաստանին։ Գողական բարքեր, քրեական աշխարհի հետ իշխանության սերտաճում, ընդդիմադիրների դեմ գործիք ու բազում հանցագործությունների կոծկում։ Սա է եղել ոստիկանության դիմագիծը, որի կարկառուն ներկայացուցիչը Հունան Պողոսյանն է։